Cuneiform Tablet Kt 94/k 1719 (AKT 6d 733)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-i-mì-tí qí-bi-ma um-ma a-šur-ba-ni-ma mì-nu-um ša a-na KÙ.BABBAR ta-áš-ta-na-pá-ra-ni um-ma a-ta-ma KÙ.BABBAR šé-bi-lam i-nu-mì ta-ta-al-ku 15 GÍN KÙ.BABBAR té-zi-ba-ma a-dí kur-ub-IŠTAR iš-tù ta-wi-ni-a i-tù-ra-ni ga-me-er um-ma a-ta-ma a-lá-ak ṭup-pé-e ša KÙ.BABBAR 10 ma-na ú-šé-ba-lá-kum-ma KÙ.BABBAR ša-áš-qí-il₅-ma tí-ib-a-ma a-tal-kam ki-ma ṭup-pé-e šé-bu-lim a-na ṭup-pí-ni ša i-ma-ta DAM.GÀR iḫ-ri-mu tù-uš-ta-na-e-dí ù a-ta-ma tí-de₈-e ki-ma a-ka-al-tám 30 té-zi-ba-ni i-na qá-qí-ri-im da-nim a-nim a-a-kam lá-al-qé-ma lu-ša-ki-il₅ a-na-ku wa-dí a-ma DUMU šu-IŠTAR am-tám ù ÌR ša ú-ša-ku-lu ù ú-ra-bu-ú-ni lá tù ša-ki-li-ni-ma KÙ.BABBAR 1 ma-na a-na ú-ku-ul-tí É be-tim a-ta-aḫ-ba-al